CBI विरुद्ध CBI : कत्तलखान्यांचा मालक मोईन कुरेशीचं CBI कनेक्शन\n2017मध्ये सक्तवसुली संचलनालयाने मोईन कुरेशी यांच्याविरुद्ध FIR दाखल केली, ज्यात CBIचे माजी संचालक A.P. सिंह यांच्या नावाचाही उल्लेख होता.

तूर्तास CBI अर्थात केंद्रीय गुन्हे अन्वेषण विभागाच्या दोन सर्वोच्च अधिकाऱ्यांमध्ये जुंपली आहे मात्र याप्रकरणाचं कनेक्शन मोईन कुरेशी यांच्याशी जोडलेलं आहे. 

मोईन कुरेशी आहेत तरी कोण?

डेहराडूनस्थित प्रसिद्ध डून स्कूल तसंच दिल्लीतील प्रसिद्ध स्टीफन्स कॉलेजमधून मोईन यांनी शिक्षण पूर्ण केलं आहे. मूळचे उत्तर प्रदेशातील रामपूरचे असलेले मोईन अनेक वर्षांपासून दिल्लीत सक्रिय आहेत. 

मात्र 2014मध्ये एका वेगळ्याच कारणासाठी ते चर्चेत आले. आयकर विभागाने मोईन यांच्या छत्तरपूर आणि रामपूर येथील घरी तसंच अन्य मालमत्तांवर छापे टाकले. 

मोईन कुरेशी

या ठिकाणांहून आयकर विभागाने कोट्यवधी रुपयांची रोकड जप्त केली, अशी त्यावेळी चर्चा होती. त्याचवेळी कुरेशी आणि अन्य काही महत्त्वाच्या व्यक्तींबरोबरच्या संभाषणांच्या टेप्सही ताब्यात घेण्यात आल्या. मांस निर्यातदार आणि कथित हवाला ऑपरेटर यांनीच या टेप्सचं रेकॉर्डिंग केलं असावं. 

निवडणुका ऐन भरात आल्या होत्या. त्यावेळी भारतीय जनता पक्षाचे पंतप्रधानपदाचे उमेदवार नरेंद्र मोदी यांनी निवडणूक रॅलीवेळी कुरेशी यांचा उल्लेख 10 जनपथशी जवळीक असलेला नेता असा केला होता. मांस निर्यातदार कंपनी आणि हवाला यांचाही संदर्भ देण्यात आला होता. 

अशा प्रकारे फास आवळण्यात आला? 

धोरण लकवा अर्थात पॉलिसी पॅरालिसीस आणि घोटाळ्यांचे आरोप झेलणाऱ्या युपीए2 सरकारला एका विदेशी गुप्तचर संघटनेनं महत्त्वपूर्ण माहिती दिली. दुबईहून एका विदेशी बँकेत कोट्यवधी रुपये वळते करण्यात येत असल्याची वार्ता तत्कालीन केंद्र सरकारला देण्यात आली. पैसे पाठवणारी व्यक्ती भारतीय आहे, याचीही कल्पना देण्यात आली. 

अकबरपूरच्या निवडणूक प्रचार रॅलीमध्ये मोदी म्हणाले होते, 'टीव्ही चॅनेलने म्हटल्याप्रमाणे केंद्र सरकारचे चार मंत्री या हवाला रॅकेटध्ये मांस निर्यातदार कंपनीशी संलग्न आहेत.'

मोदींच्या भाषणात काही गोष्टींचा उल्लेख नव्हता. छाप्याआधी झालेल्या तपासणीत काही गोष्टी उघड झाल्या होत्या. सीबीआयचे अनेक मोठे अधिकारी तसंच कॉर्पोरेट विश्वातली अनेक माणसं मोईन कुरेशी यांच्या संपर्कात आहेत.

मोईन कुरेशी यांनी नव्वदीच्या दशकात उत्तर प्रदेशातल्या रामपूरमध्ये एका कत्तलखान्यापासून सुरुवात केली. कुरेशी यांनी अगदी अल्पावधीतच...\n\ntl;dr:
2014मध्ये रणजीत सिन्हा यांच्या घरची डायरी जनतेसमोर आली. CBI संचालक आणि मोईन कुरेशी हे सव्वा वर्षात एकमेकांना 70 वेळा भेटल्याचं स्पष्ट झालं.